**Barno Sayfutdinovna Abdullayeva** (1974-yil 20-iyul, Toshkent, Oʻzbekiston SSR) — oʻzbekistonlik olima, pedagogika fanlari doktori (2007), psixologiya fanlari doktori (DSc, 2022), professor (2011).

Biografiyasi
------------

Barno Abdullayeva 1974-yil 20-iyul Toshkent shahrida ziyolilar oilasida tugʻilgan. 1991—1996-yillarda Toshkent davlat pedagogika instituti fizika-matematika fakuletitda tahsil olgan. 1996—1997-yillarda mazkur universitetning „Algebra va sonlar nazariyasi" kafedrasida stajyor-tadqiqotchi, 1997—2001-yillarda „Matematika va uni o‘qitish metodikasi" kafedrasi aspiranti, 2001—2004-yillarda Toshkent davlat iqtisodiyot universiteti qoshidagi Chilonzor 
akademik litseyida matematika o‘qituvchisi hamda ilmiy-uslubiy ishlar bo‘yicha direktor oʻrinbosari, 2006—2008-yillarda Toshkent davlat pedagogika universiteti „Gumanitar fakultetlarda matematika" kafedrasi dotsenti, 2008—2011-yillarda „Gumanitar fakultetlarda matematika" kafedrasi mudiri, 2011—2014-yillarda „Boshlang‘ich taʼlim metodikasi" kafedrasi mudiri, 2014—2016-yillarda „Boshlang‘ich taʼlim va jismoniy madaniyat" fakulteti dekani, 2016—2018-yillarda Toshkent davlat pedagogika universiteti ilmiy ishlar bo‘yicha prorektor lavozimida faoliyat ko‘rsatgan. 2018-yildan Toshkent davlat pedagogika universiteti ilmiy ishlar va innovatsiyalar bo‘yicha prorektori lavozimida ishlab kelmoqda. Shuningdek, 2022-yildan Toshkent shahar „Oqila ayollar" harakati yetakchisi.

### Oilasi

Oilali. Uch nafar farzandi bor.

### Ilmiy faoliyati

Barno Abdullayeva 2002-yilda „Akademik litsey talabalarining matematik tafakkurini rivojlantirish (Umumlashtiruvchi darslar misolida)" mavzusida nomzodlik dissertatsiyasini, 2006-yilda „Fanlararo aloqadorlikning metodologik-didaktik asoslari (Ijtimoiy-gumanitar turkumdagi akademik litseylarda matematika o‘qitish misolida)" mavzusida doktorlik dissertatsiyasini himoya qilgan. 2003-yilda pedagogika fanlari nomzodi, 2007-yilda pedagogika fanlari doktori ilmiy darajasini, 2005-yilda dotsent, 2011-yilda professor ilmiy unvonini olgan. 2022-yil „Bo‘lajak o‘qituvchilar o‘quv-ilmiy faoliyati motivatsiyasining psixofiziologik determinantlari" mavzusida doktorlik dissertatsiyasini himoya qilib, psixologiya fanlari doktori (DSc) ilmiy darajasini olgan. Olima 30 ta darslik va oʻquv qoʻllanma, 10 ta monografiya, 200 dan ortiq ilmiy maqolalar muallifidir.

Unvon va mukofotlari
--------------------

* „Oʻzbekiston Respublikasi xalq taʼlimi aʼlochisi" koʻkrak nishoni (2014);
* „Oʻzbekiston Respublikasi mustaqilligiga 25 yil" esdalik nishoni (2016);
* „Oʻzbekiston Respublikasi mustaqilligining 30 yilligi" esdalik nishoni (2021);
* „Qoraqalpogʻiston Respublikasi xalq taʼlimi aʼlochisi" koʻkrak nishoni (2021);
* „Xalq taʼlimi fidoyisi" koʻkrak nishoni (2021);
* „Yil ayoli" milliy tanlovi „Yilning eng faol olima ayoli" nominatsiyasi gʻolibi (2021);
* Turon fanlar akademiyasi akademigi (2022).

Manbalar
--------

1. 1 2 3  *Oʻzbekistonning taniqli olimlari ensiklopediyasi*, 1-tom (oʻzbekcha), Toshkent: Science and Innovation, 2022 — 342 bet.
2. 1 2 3  „Barno Sayfutdinovna Abdullayeva". 21-iyul 2023-yilda asl nusxadan arxivlandi. Qaraldi: 21-iyul 2023-yil.
3. ↑  „O‘zbekiston Respublikasi Vazirlar Mahkamasining Qaroriga asosan, Toshkent shahrida «Oqila ayollar» harakati faoliyati tashkil etish uchun yig‘ilish bo‘lib o‘tdi." (6-sentabr 2022-yil).
4. ↑  „Abdullaeva Barno Sayfutdinovnaning fan doktori (DSs) dissertatsiyasi himoyasi haqida e’lon" (5-dekabr 2022-yil).
5. ↑  „Abdullayeva Barno Sayfutdinovnaning psixologiya fanlari doktori (DSc) dissertatsiya ishi himoyasi to‘g‘risida" (6-dekabr 2022-yil).
6. ↑  „"Yil ayoli": Mudofaa vazirligi vakili tanlovning Toshkent shahar bosqichi gʻoliblari safida" (3-dekabr 2021-yil).

  

|  |  |
| --- | --- |
|  | Ushbu maqolada Oʻzbekistonning taniqli olimlari ensiklopediyasi maʼlumotlaridan foydalanilgan. |